పండుగ
తెలుగు సంస్కృతిలోని అందచందాలు ఎక్కువగా కనబడేది పండుగ సమయాలలోనే ఉదాహరణకు, సంక్రాంతినే తీసుకోండి. సంక్రాంతిలో అచ్చమైన తెలుగుదనం వెలుగుతూ ఉంటుంది. భోగి, మకర సంక్రమణం, కనుమ - ఈ మూడు రోజులూ పండుగే కనుక, దీన్ని పెద్ద పండుగ అంటారు. నిజానికి ధనుర్మాసారంభంతో నెల రోజులు మూమూలుగానే సంక్రాంతి వాతావరణం చలిచలిగా తెలుగునాట ప్రారంభమవుతుంది. ఆ నెల రోజులు తెలుగు పల్లెలు ఎంత అందంగా, ఆహ్లాదకరంగా అలరారుతూ ఉంటాయో చూసి తీరవలసిందే. బుడబుక్కలవారు, పగటివేషధారులు రకరకాల జానపద వినోద కళాకారులు తయారవుతారు. కళ్లం నుంచి బళ్ల మీద ధాన్యం బస్తాలు వస్తూ ఉంటాయి. భోగినాడు భోగిమంట విధిగా వేయవలసిందే. ఆ సాయంత్రం పేరంటంలో పిల్లలకు భోగిపళ్లు తప్పవు. ఈ పెద్ద పండుగకు కొత్త అల్లుడు తప్పనిసరిగా అత్తవారింటికి వస్తాడు. మరదళ్ల ఎకసెక్కాలకు ఉడుక్కుంటాడు. ఇవన్నీ సంక్రాంతి పండుగకు శోభ చేకూర్చే సర్వసామాన్య విషయాలు.
ఫిన్‌లాండ్
ఫిన్లాండు ప్రభుత్వ శలవుదినాలలో క్రైస్తవమతపరమైన సెలవులు క్రిస్మస్, నూతన సంవత్సర దినం, ఎపిఫనీ, ఈస్టర్, అసెన్షన్ డే, పెంటెకోస్ట్, మిడ్సమ్మర్ డే (సెయింట్ జాన్'స్ డే) ఆల్ సెయింట్స్ డే ఉన్నాయి. లౌకిక శలవుదినాలలో మే డే, స్వాతంత్ర్య దినం, నూతన సంవత్సర దినం, మిడ్సమ్మర్ ఉన్నాయి. క్రిస్మస్ చాలా విస్తారంగా జరుపుకుంటారు. కనీసం డిసెంబరు 24 నుండి 26 సెలవుదినంగా తీసుకుంటారు.